नेपालको सान्त्वना जित
नेपाली महिला टिमले इन्डोनेसयामाथि २-१ को जित निकाल्दै मंगलबार २०२० ओलम्पिक छनोटको यात्रा टुंग्याएको छ । यसअघि म्यान्मार र भारतविरुद्ध हारेकाले नेपाली टिमको चुनौती छनोटको दोस्रो चरणमा समाप्त भयो ।
काठमाडौँ — नेपाली महिला टिमले इन्डोनेसयामाथि २-१ को जित निकाल्दै मंगलबार २०२० ओलम्पिक छनोटको यात्रा टुंग्याएको छ । यसअघि म्यान्मार र भारतविरुद्ध हारेकाले नेपाली टिमको चुनौती छनोटको दोस्रो चरणमा समाप्त भयो ।सुरुका दुवै खेलमा पराजित भएकाले नेपाल र इन्डोनेसियाको लागि दोस्रो चरणको अन्तिम खेल प्रतिष्ठाको विषयमै सीमित थियो । प्रशिक्षक हरि खडाले पहिलो रोजाईका तीन खेलाडी परिवर्तन गर्दै नेपाली टिमलार्य मैदानमा उतारेका थिए । म्यान्मारको मान्डलायस्थित बाहतो रंगशालामा भएको खेलमा सावित्रा भण्डारीको दुई गेल सहयोगमा नेपालले सान्त्वना जित हासिल गरेको हो ।इन्डोनेसियाकी गोलकिपर रिस्का जुलियान्तीले आठौं मिनेटमै रातो कार्ड बेहोर्दै मैदान छाडेकी थिइन् । तैपनि नेपाली टिम गोलका लागि संघर्षरत् रह्यो । सावित्राले ३६ औं मिनेटमा गोल गरेपछि नेपालले पहिलो हाफमा १-० को अग्रता लिएको थियो । बाइक अमिन्तुनले ४७ औं मिनेटमा गोल गर्दै इन्डोनेसियालाई १-१ को अवस्थामा पुर्‍याइन् ।खेल बराबरीतर्फ अग्रसर भइरहेको बेला सावित्राले ८९ औं मिनेटमा बललाई पोष्टको दिशा दिदै नेपाललाई छनोटको दोस्रो चरणमा सान्त्वना जित दिलाइन् । यो उनको अन्त्र्राष्ट्रिय प्रतियोगितामा २८ औं गोल हो । उनले सर्बाधिक गोलकर्ता अनु लामा -३५ गोल) को कीर्तिमान पछ्याइरहेकी छन् ।नेपालले पहिलो खेलमा म्यान्मार र दोस्रोमा भारतसँग मसान ३-१ को हार बेहोरेको थियो । दुवै खेलमा नेपालको तर्फबाट कप्तान निरु थापाले गोल गरेकी थिइन् । सर्बाधक ४१ क्याप जितेकी निरुले अन्तर्राष्ट्रिय प्रतियोगितामा ११ गोल गरेकी छन् । दोस्रो चरणमा दुई हार र एक जितसँगै नेपाल ३ अंकसहित समूहको तेस्रो स्थानमा रह्यो ।वीन थेन्गी तुनको ह्यट्रिकको सहयोगमा आयोजक म्यान्मारले मंगलबार भारतसँग ३-३ को नतिजा निकाल्दै समान अंक भएपनि गोल अन्तरको आधारमा शीर्षस्थानमा रहदै ओलम्पिक छनोटको तेस्रो चरणको यात्रा पक्का गर्‍यो । तेस्रो चरणको छनोटमा एसियाली महिला फुटबलका उत्कृष्ट आठ टिमले प्रतिस्पर्धा गर्नेछन् ।